ไอแพท 2 ราคาลด 2,400 บาท
หลังแอปเปิล อิงค์ ประกาศเปิดตัว “นิว ไอแพด” หรือไอแพด ยุคที่ 3
9 มี.ค. 2555

ไอแพด 2 ปรับราคาลงทันที 2,400 บาท 
หลังแอปเปิล อิงค์ ประกาศเปิดตัว “นิว ไอแพด” หรือไอแพด ยุคที่ 3 อย่างเป็นทางการเมื่อวันที่ 7 มี.ค.ที่ผ่านมา ส่งผลให้ราคาขายไอแพด 2 ในตลาดประเทศไทยลดลงทันที 2,400 บาท โดยราคาใหม่เริ่มต้นที่ 1.35 หมื่นบาท สำหรับรุ่นความจุ 16 กิกะไบต์รองรับไวไฟอย่างเดียว จากเดิม 1.59 หมื่นบาท รุ่น 32 กิกะไบต์ เหลือ 1.65 หมื่นบาท จาก 1.89 หมื่นบาท และรุ่น 64 กิกะไบต์ เหลือ 1.95 หมื่นบาท จาก 2.19 หมื่นบาท
ขณะที่รุ่น 3จี 16 กิกะไบต์ เหลือ 1.75 หมื่นบาท จาก 1.99 หมื่นบาท รุ่น 32 กิกะไบต์ เหลือ 2.05 หมื่นบาท จาก 2.29 หมื่นบาท และ 64 กิกะไบต์ เหลือ 2.35 หมื่นบาท จาก 2.59 หมื่นบาท 
สำหรับนิว ไอแพด คาดว่าจะวางจำหน่ายในประเทศไทยไม่เกินเดือน พ.ค. หลังจากจำหน่ายพร้อมกัน 10 ประเทศทั่วโลก วันที่ 16 มี.ค. คือ สหรัฐ แคนาดา อังกฤษ ฝรั่งเศส เยอรมนี สวิตเซอร์แลนด์ ญี่ปุ่น ฮ่องกง สิงคโปร์ และออสเตรเลีย